**Proces-verbal**

**al ședinței de lucru din data de 19.09.2017, orele 1400, biroul 246**

|  |  |
| --- | --- |
| **A prezidat:** | Dl Anatolie Silitrari – șef adjunct Direcție generală infrastructura calității și supravegherea pieței, șef Direcție supravegherea pieței și securitate industrială al Ministerului Economiei și Infrastructurii (MEI); |
| **Au participat:** | |
| Dna Natalia Andriaș-Amirulloev | consultant principal al Direcției supravegherea pieței și securitate industrială, MEI; |
|  |  |
| Dl Pavel Caraman  Dl Sergiu Gogu  Dl Ruslan Tomulescu  Dl Marcel Gîrbu  Dl Nicolae Galațan  Dl Sergiu Lica  Dl Oleg Postovan  Dna Victoria Vișnevscaia  Dl Nicolae Nedelcenco  Dl Iurie Truhin  Dra Marina Belous  Dl Anatolie Caraman  Dl Marcel Cușnir  Dl Ion Chirilov  Dl Ion Rotaru  Dl Serghei Eranosian  Dl Ion Tudos  Dl Victor Cara  Dl Veaceslav Onila  Dl Serghei Munteanu  Dl Simion Mursa | șef al Direcției supraveghere tehnică gaze al Inspectoratului Principal de Stat pentru Supravegherea Tehnică a Obiectelor Industriale Periculoase (IPSSTOIP);  șef al Direcției instalații sub presiune și mecanisme de ridicat al IPSSTOIP;  inspector principal al Direcției chimico-tehnologice al IPSSTOIP;  Director administrativ al Î.S. ”Centrul Tehnic pentru Securitate Industrială și Certificare“;  Șeful secției de producere din cadrul SRL “Moldovatransgaz”;  Șeful secției juridice din cadrul SRL “Moldovatransgaz”;  Șeful Organismului de inspecție în domeniul controlului nedistructiv din cadrul SRL “Moldovatransgaz”;  Conducătorul grupului de pregătire din cadrul SRL “Moldovatransgaz”;  Șeful secției supraveghere tehnică, diagnostică și expertiză din cadrul SRL “Moldovatransgaz”;  Director al SRL ”Flacăra Albastră“;  Șeful secției instruire din cadrul SRL ”Flacăra Albastră“;  Formator SC “Zerutas” SRL;  Administrator al SRL Centrul de Instruire și Producție;  Administrator adjunct al Î.S. ”Inmacom-Didactic“;  Director CIC din cadrul S.A. “Indmontaj”;  Director al S.A. ”Indmontaj“;  Șeful serviciului securitate și sănătate în muncă al Ministerului Sănătății, Muncii și Protecției Sociale;  Șef SPP al Î.S. ”Moldelectrica“  Șef CI al Î.S. “Moldelectrica”;  Director al Î.Î. Școala Profesională or. Orhei;  Șeful centrului tehnic din cadrul Î.Î. Școala Profesională or. Orhei. |
|  |  |
| **Ordinea de zi:**  **Examinarea proiectului Hotărîrii Guvernului pentru aprobarea Regulamentului privind modul de instruire și atestare a persoanelor, care activează în domeniul securității industriale**  **Dl Anatolie Silitrari:** Proiectul Hotărîrii Guvernului pentru aprobarea Regulamentului privind modul de instruire și atestare a persoanelor, care activează în domeniul securității industriale este un proiect important. Elaborarea lui se bazează pe prevederile art. 11 al Legii nr. 116 din 18.05.2012 privind securitatea industrială a obiectelor industriale periculoase. Prin demersul Ministerului Economiei și Infrastructurii nr. 08/2-4509 din 08.08.2017, acest proiect a fost transmis, spre avizare, către autoritățile publice și agenții economici specializați. Ca rezultat s-au transmis un șir de obiecții și s-a decis să se organizeze ședința de lucru în cauză, care reprezintă și dezbateri publice pe marginea proiectului nominalizat.  **Dna Natalia Andriaș-Amirulloev:** Proiectul HG respectiv a fost elaborat încă în luna martie curent, fiind bazat pe prevederile legislației existente la momentul respectiv. Totodată, din aprilie 2017 au intrat în vigoare noile modificări și completări la Legea nr. 116 din 18.05.2012, aprobate prin Legea nr. 192 din 23.09.2016 pentru modificarea și completarea unor acte legislative. De asemenea, a fost aprobată Hotărîrea Guvernului nr. 193 din 24.03.2017 pentru aprobarea Regulamentului cu privire la formarea continuă a adulților. Totuși, ca rezultat a analizei propunerilor parvenite pe marginea proiectului Hotărîrii Guvernului discutat s-au conturat unele propuneri conceptuale, care este necesar să le discutăm la ședință, și anume:   1. Legislația existentă nu prevede astfel de specializări cum ar fi: lectori, maiștri pe instruire și metodiști. Astfel, este necesar de determinat dacă aceste categorii de specialități ar fi necesar să se reglementeze de prevederile proiectului respectiv; 2. Prevederile legate de instruirea și atestarea sudorilor și defectoscopiștilor; 3. Modul de instituire a Comisiilor de atestare și statutul acestor comisii (vor fi instituite ad-hoc sau vor activa comisii permanente); 4. Care este numărul persoanelor din cadrul centrelor de instruire în comisiile de atestare instituite; 5. Necesitatea includerii în proiectul respectiv a specialităților din domeniul construcțiilor.   **Dl Iurie Truhin:** În statele de personal lectorii sunt prevăzuți ca formatori., iar maiștrii pe instruire ca maiștrii instructori. Am atrage atenția Dvs la faptul că de către SRL “Flacăra Albastră” a fost discutat Clasificatorul ocupațiilor cu autorii și în baza recomandărilor lor au fost aprobate statele de personal a centrului nostru de instruire. După părerea noastră, organizațional, noi nu ne încadrăm în condițiile propuse pentru formatori, după cum este prevăzut în Codul educației. Centrele de instruire specializate în domeniul securității industriale eliberează certificate de audiere a cursurilor și Permise de exercitare. Aceste documente nu se recunosc, sunt valabile numai pe teritoriul Republicii Moldova și astfel, nu ar fi cazul să ne acredităm în baza criteriilor Ministerului Educației, Culturii și Cercetării. Domeniul respectiv este reglementat exclusiv de Legea nr. 116 din 18.05.2017 și astfel noi trebuie să coordonăm programele de instruire și curriculele numai cu Ministerul Economiei și Infrastructurii.  **Dl Marcel Gîrbu:** Ar fi binevenit să se meargă pe un segment îngust, centrele de instruire specializate în domeniul securității industriale fiind reglementate numai de către Ministerul Economiei și Infrastructurii.  **Dl Ion Rotaru:** Acreditarea instituțiilor presupune recunoașterea europeană. Deoarece noi activăm pe piața Republicii Moldova și acreditarea la nivelul Ministerului Educației, Culturii și Cercetării ajunge la cîteva sute de mii de lei, considerăm necesar să se divizeze reglementarea activității centrelor de instruire specializate în domeniul securității industriale de celelalte centre de instruire, reglementarea în cazul nostru fiind efectuată numai la nivelul Ministerului Economiei și Infrastructurii.  **Dl Iurie Truhin**: Prețul pentru acreditarea programelor e foarte mare, ceea ce va ridica simțitor prețul serviciilor prestate.  Dl Marcel Cușnir: Referitor la acreditarea programelor, v-aș atrage atenția Dvs la faptul că suntem al 2-lea an la acreditarea inițiată de ANCIP. Este un proces foarte complicat. Reprezentanții ANCIP singuri nu cunosc care proceduri este necesar de efectuat și de fiecare dată mai apar careva condiții suplimentare pentru îndeplinire. Inițial, ni s-a spus că se acreditează numai programele care prevăd mai mult de 90 de ore. Ca rezultat a acreditării programelor, centrele de instruire trebuie să elibereze diplome, perfectate de către Ministerul Educației, Culturii și Cercetării. Reieșind din aceasta, ar fi binevenit de exclus Ministerul Educației, Culturii și Cercetării din procesul de instruire și coordonare a programelor și curricumulurilor  **Dl Anatolie Silitrari:** Ministerul Educației, Culturii și Cercetării elaborează politica în domeniu. Domeniul securității industriale s-a oprit la un nivel și nu putem merge mai departe. Persoanele pot trece cursuri de instruire și atestarea în centre specializate din alte țări, fiind îndeplinită condiția conformității pregătirii.În continuare se va merge pe ideea implementării prevederilor Legii nr. 116 din 18.05.2012  **Dl Iurie Truhin:** În ceea ce privește atestarea sudorilor, în Republica Moldova sudorii se atestează o dată la 24 luni. Totodată, documente ce reglementează atestarea sudorilor în Republica Moldova nu sunt.  **Dl Nicolae Nedelcenco:** După părerea noastră, sudorii trebuie atestați o dată la 12 luni sau mai rar, dar ținîndu-se cont de tipurile de sisteme, unde se practică sudura.  **Dl Ion Rotaru:** În privința sudorilor, ar fi binevenit de făcut accent pe sudurile de probă.  **Dl Anatolie Silitrari:** Reieșind din discuțiile avute, înțelegem că este necesară o perioadă de tranziție pentru a se putea implementa prevederile proiectului. Treptat se va trece la niște condiții noi.  **Concluzii:**   1. Ca urmare a propunerilor parvenite, proiectul va fi modificat și completat corespunzător, cu plasarea lui ulterioară pe pagina oficială web a Ministerului Economiei și Infrastructurii; 2. În cazul apariției propunerilor suplimentare pe marginea proiectului îmbunătățit, ar fi binevenit ca să se transmită către Ministerul Economiei și Infrastructurii poziția oficială a întreprinderii; 3. Reglementarea modului de instruire și atestare a formatorilor și maiștrilor instructori va fi posibilă numai după completarea Legii nr. 116 din 18.05.2012, cu normele primare în acest sens; 4. Reglementarea modului de instruire și atestare a sudorilor și defectoscopiștilor se va efectua în conformitate cu prevederile standardelor europene; 5. Comisiile de atestare se vor institui ad-hoc, iar numărul persoanelor din cadrul centrelor de instruire specializate în cadrul comisiilor create nu trebuie să depășească 2; 6. Procesele-verbale privind atestarea trebuie excluse, deoarece nu sunt prevăzute de Legea nr. 116 din 18.05.2012 și numai fișele de examinare trebuie anexate la dosarele de atestare; 7. Specialitățile incluse din domeniul construcțiilor se vor exclude; 8. Subiectele din testele de examinare privind acordarea primului ajutor se vor regăsi. | |